يادفتر حياتي
بقلم الشاعرة ليلى البهادلي –
يادفتر حياتي الخلص كله هموم
يا اتعس قلم مافارك الدمعه
يادنيه غبيه اتواكحت وياي
تاخذ من هلي وتكول مارجعه
يا اصعب زمن خلصته ظيم بظيم
خالف كلبي موتعب دون كل ربعه
يا دمعي العماني وسال عالخدين
ياكومة زلم منتظره عالفزعه
ياصوتي الكبل يوصل السابع جار
هسه بصفي واكف صوتي ميسمعه
انه بحيلي جنت ومخلفه درزن عود
هسه اتفلسفتلي
الكالت مربعه
مليت القهر مو صدك مو مليت
راح الحيل مني كبل لا ودعه
انه ميت صرت عايزني بس تابوت
ومتاني شريف ايكول خنشيعه
وبعد لحد ينوح ويذكر الشالوا
مات وكل بجيكم بعد ميرجعه